16.11.2020

**Комиын воссис Регионӧн веськӧдлан шӧрин**

Регионӧн веськӧдлан шӧрин (РВШ) официальнӧя воссис Коми Республикаын вӧльгым тӧлысь 16 лунӧ. Ӧшым тӧлысь 1 лунӧдз татшӧм шӧринъяссӧ восьтасны страналӧн быд регионын. РВШ-яссӧ лӧсьӧдӧны Россияса Президент Владимир Путинлӧн тшӧктӧм серти. Учреждениесӧ восьтан лунӧ сылӧн уджӧн тӧдмасис Коми Республикаса Юралысь Владимир Уйба.

«Регионӧн веськӧдлан шӧринлӧн уджалан могыс – бурмӧдны республикаса олысьяскӧд воча йитӧдлысь тшупӧдсӧ да качествосӧ. РВШ отсалас ас кадӧ анализируйтны республикаын мытшӧдъяссӧ, эрдӧдны власьт органъяслӧн уджын тырмытӧмторъяссӧ да примитны колана мераяс, медым татшӧмторйыс сэсся некор эз ло. Та отсӧгӧн Комиын олысьяс вермасны кутны йитӧдсӧ власьт органъяскӧд да бырӧдны регионын мытшӧдъяссӧ», – тӧдчӧдіс Коми Республикаса Юралысь Владимир Уйба РВШ-ӧ волігӧн.

РВШ – координационнӧй шӧрин, кӧні систематизируйтӧны олӧмӧ пӧртысь власьт органъяслысь да муниципальнӧй асвеськӧдлӧмлысь муниципалитетын олысьяссянь воӧм шыӧдчӧмъяс серти мониторинг нуӧдан да найӧс обработайтан уджсӧ.

Регионӧн веськӧдлан шӧрин сетас позянлун эрдӧдны ас кадӧ республикаса олысьяслы тӧдчана мытшӧдъяссӧ, систематизируйтны воӧм юалӧмъяссӧ, да оперативнӧя бырӧдны налысь помкаяссӧ.

РВШ кутас видлавны гражданалысь став сикас шыӧдчӧмсӧ, юӧртӧмсӧ да норасьӧмсӧ, видзӧдны, ёна-ӧ бура нуӧдӧма уджсӧ воӧм юӧр серти да кыдзи Комиын олысьяс донъялӧны налӧн норасьӧмъяс серти нуӧдӧм уджсӧ. Видлавны кутасны весиг сэтшӧм юӧр, кутшӧмӧс олысьяс кольӧны социальнӧй везъясын да форумъясын.

16.11.2020

# В Коми открылся Центр управления регионом

Центр управления регионом (ЦУР) официально запущен в Республике Коми 16 ноября. До 1 декабря такие центры должны быть открыты во всех регионах страны. Создание ЦУРов происходит по поручению Президента России Владимира Путина. В день открытия с работой нового учреждения ознакомился Глава Республики Коми Владимир Уйба.

«Основной эффект от деятельности Центра управления регионом — повышение уровня и качества обратной связи с жителями республики. ЦУР позволит оперативно анализировать проблемы республики, выявлять недочёты в работе органов власти и предпринимать меры для недопущения их повторного возникновения. Жители Коми смогут вести диалог с властью и принимать активное участие в решении проблем региона», — отметил Глава Республики Коми Владимир Уйба во время посещения ЦУРа.

ЦУР — координационный центр, в задачи которого входит систематизация работы органов исполнительной власти и муниципального самоуправления по мониторингу и обработке обращений от жителей муниципалитетов.

Центр управления регионом позволит быстро выявлять актуальные для жителей республики проблемы, систематизируя всю поступающую информацию, и оперативно устранять их причины.

ЦУР будет мониторить и обрабатывать все виды обращений, сообщений и жалоб граждан, контролировать сроки и качество обработки поступивших сигналов, а также удовлетворённость жителей Коми результатами реагирования на их жалобы. В работу берутся даже сообщения, которые жители оставляют в открытых интернет источниках, таких как социальные сети и различные форумы.

**Пас лыд – 1358. Королева**